**Създаване и обработване на графично изображение**

    След стартиране на графичния редактор (**Start**/(**All**)**Programs**/**Accessories**/**Paint**) на екрана се отваря основният му екран.    
    За визуализиране на лентата с инструменти от меню **View**  се избира **Tool Box**.   
    За показване на палитрата с цветове от меню **View**  се избира **Color Box**.

* **Настройки за работа**  
      Размерите на работния лист, мерните единици и цветовете се определят от меню **Image** с команда **Attributes…**
* **Цветове**  
      При създаване на изображение се работи с два цвята: **основен**, с който се рисува и чертае (с левия бутон на мишката) и **допълнителен** или цвят за фон (с който се работи при използване на десния бутон на мишката).   
      При избор на инструмент от лентата показалецът на мишката променя вида си и под лентата се показват допълнителни възможности за избрания инструмент.
* **Рисуване**   
      Избира се инструмент и се рисува чрез влачене на мишката при натиснат ляв (с основен цвят) или десен бутон (с допълнителен цвят).
* **Изтриване на част от изображение**   
      Избира се инструментът с гумата и се влачи при натиснат бутон.  
      От меню **Image** с команда **Clear** **Image** се изчиства целият лист.
* **Чертане**  
      Избира се инструмент и се чертае чрез влачене на мишката при натиснат ляв (с основен цвят) или десен бутон (с допълнителен цвят).
* **Запълване на фигури**   
      Чрез инструмента с кофата и еднократно щракване с мишката във фигурата, чийто контур трябва да е затворен
* **Вмъкване на текст в изображение**   
      Избира се инструментът с буква А и при щракване с мишката в областта за рисуване се появява пунктиран правоъгълник, в който се въвежда текст.   
      За характеристиките на текста от меню **View** се избира команда **Text Toolbar**.
* **Увеличаване на изображение**   
      Увеличаване на изображението се извършва чрез инструмента с лупата или от меню **View** с команда **Zoom**.
* **Маркиране на част от изображение**   
      Чрез съответния инструмент и влачене на мишката се обгражда част от изображението. Маркираната област се очертава с пунктирана линия.
* **Преглед на изображение**   
      Изображението се извежда върху целия екран от меню **View** с команда **View Bitmap**.
* **Преместване** **на изображение**   
      Маркираната част се влачи с мишката до желаното място.
* **Копиране** **на изображение**   
      След маркиране се избира от меню **Edit** команда **Copy**. Копието се появява при избор от меню **Edit** на команда **Paste**. С влачене копието може да бъде преместено.   
      Копиране на изображение се извършва и при преместване на маркираната област при натиснат клавиш **Ctrl**.
* **Размножаване** **на изображение**   
      При натиснат клавиш **Shift** се премества маркираната област. Бързината на движение на мишката определя гъстотата на копията.
* **Изрязване** **на изображение**   
      Маркира се частта, която ще се изрязва и се избира от меню **Edit** команда **Cut** или се натиска клавиш **Delete**.
* **Свиване**, **разтягане** и **накланяне на изображение**   
      Чрез водачите, които се появяват при маркиране на част от изображението, тя може да бъде свивана или разтягана.   
      По-точна промяна се извършва от меню **Image** с команда **Stretch**/**Skew...**
* **Завъртане** **на изображение**   
      Маркира се желаната част и се избира от меню **Image** команда **Flip**/**Rotate...**  
      От меню **Edit** с команда **Undo** извършената промяна се отменя.
* **Копиране на изображението на екрана**  
      Текущото изображение на екрана може да бъде копирано в графичен редактор с помощта на клавиш **Print Screen SysRq** и избор от меню **Edit** на команда **Paste**.

* **Съхраняване на изображение във файл**  
      От меню **File** се избира команда **Save As...**   
      Графичният редактор **Paint** автоматично поставя разширение на файла **bmp**.
* **Отваряне на съществуващ графичен файл**  
      От меню **File** се избира команда **Open…**
* **Отваряне на нов графичен файл**  
      От меню **File** се избира команда **New**.
* **Отпечатване на графичен файл**  
      Отпечатването на графичния файл преминава през три етапа:  
      1. **Настройка на листа за печат** – от меню **File** с команда **Page Setup…**   
      2. **Преглед на графичния файл** – от меню **File** с команда **Print Preview**.   
      3. **Отпечатване** - от меню **File** с команда **Print…**